NA DIKI GEGERE NINA MOSES 
` TARA HOLOA NIA GENESIS 


Tana vuivuni God te vuhai na parako ma na patri. 
1 ?Ma na maranana te oka le so me te kokoba, ma na puni 
te saopoa na lalo; ma na Tarunana God te taovia na lei 
beti. 


3Ma God te gagua Marara, ma na marara te gahaa tua. 


4Ma God te rigia na marara ge uto; ma God te vokaa 
na marara tana puni. 


“Ma God te vatua na marara nia na dani, ma na puni 
te vatua nia na boni. Me te nulavi me te puipuni, sakai 
na boni. 

“Ma God te gagua Oka tana gobuna na lei beti, me ke 
vokai na lai beti tana lei beti. 


IMa God te gonia na oka, me to vokai na lai beti 
sarana na oka tana lei beti vuvunana na oka, me te vagaa 
tua. 


SMa God te vatua na oka nia na parako. Ma te nulavi 
me te puipuni, na ruani na boni. 


“Ma God te gagua, Na lei beti sarana na parako kau 
kokolu ta sakai na bona, pari mamaha puputu mai, me 
te vagaa tua. 


1:10 GENESIS 


"Ma God te vatua nia na pari mamaha na koukomu, 
ma na lei beti te kokolu te vatua nia na tahi. Ma God te 
rigla ge uto. 

"Ma God te gagua, koukomu vuhaa mai ga na buburu, 
tana pari ma na lei gai te puputua na vuavua, ma na lei 
vata ni gai gania te vuvunu, na vuavuana ilokana; me te 
vagaa tua. 


12Ma na koukomu te vuhaa na buburu, ma na lei vata 
ni gai te puputua na vuavua, ma na lei gai te vuvunu na 
vuavuana ilokana ma God te rigia ge uto. 


Me te nulavi me te puipuni, na toluni na boni. 


MMa God te gagua Lei marara tana okana na parako ge 
kara vokaa na dani ta na boni, mara gahara vania na 
vaugilala ma na lei bona na lei boni mana lei niulu: 

“Vania na lei bulu ta na okana na parako, ge kara va 
mararaa na maramana, me te vagaa tua. i 

leMa God te gonigi e rua na bulu toro sule, na bulu te 
sule va ge ke haba punisia na dani, ma na bulu te pile 
mai ge ke haba punisia na boni, te gonigi gua na lei 
veitugu. l 

IMa God te talura ta na okana na parako ge koro va 
mararaa na maramana, i 

“Ma ge koro haba punisia na dani ma na boni, ma ge 
koro vokaa na marara ta na puni, ma God te rigia ge 
uto. l 

Me te nulavi me te puipuni, na vatini na boni. 

2Ma God te gagua, Beti, sivuraga halilaginigi na lei 
maumanu vola, lei manu kau lovolovo vuvunana na pari 
tana oka bala ni parako. 

2IMa God te vuhai na lei iga mamataguga, ma na lei 
maumanu vola, tara tororo, na beti te sivuraga halilaginigi, 
mana lei vata ni manu, ma God te rigia ge uto. 

GENESIS 1:30 


22Ma God te va utora, me gagua, kau vahuhu, ma kau 
sepalagi, ma kau vonugigi na lei beti tana tahi, ma na 
let manu kau sepalagi tana maramana, ma God te rigia 
ge uto. 


233Me te nulavi me te puipuni, na limani na boni. 


24Ma God te gagua Pari, sivuraga mai na lei vata ni 
maumanu vola, na lei cow, na lei tautagu ma na lei vata 
ni bolo, tana koukomu me te vagaa tua. 


Ma God te gonigi na lei vata ni bolo tana koukomu, 
ma na lei vata ni cow, ma na lei vata ni tautagu tana pari, 
ma God te rigia ge uto. 


26Ma God te gagua, Tolugita, ma ka gonia na tinoni 
tana mareda mi tana vagahada, ma kara haba punisigi na 
lei iga tana tahi, mana lei manu tana oka, mana lei cow, 
mana maramana udolu ma na lei tautagu tara tagutagu 
tana pari. i n 


2"Ma God te gonia na tinoni tana marena hegena, tana 
marena God te gonia, na mane ma na vaivine te gonira. 

28Me vautora God, me vanira, kau vahuhu, kau sepalagi 
ma kau vonugia na maramana, ma kau ponoa, ma kau 
haba punisigi na lei iga tana tahi, ma na let manu tana 
oka, ma kau punisigi na lei sopa maumanu vola tara oleole 
tana pari. 

Ma God te gagua, kau rigia, tu hegamu tua na lei 
vata ni gal te puputua na vuavua, tana matana na mara- 
mana udolu, ma na lei gai na vavana iga, te vuavuaga, 
na gamiu na vana. l 


3 Ma vanira na lei sopa bolo tana maramania, vanira na 
lei sopa manu tana oka, vanira na lei sopa tautagu tana 
pari tara vola, na gadira na vana na lei gai maumauri; 
me te vagaa tua. 


1231 GENESIS 


“IMa God te rigia na lei sopa totobo te gonia tua, 
mo ko rigia, te uto nanata. Me te nulavi, me te puipuni, 
na ononi na boni. 


Me te goni sokoi tua na parako mana maramana, 
2 mana lei gorogoro ilokadira. 

“Mi tana vituni na boni God te goni sokoa na nina 
gchegehe te gonia tua me te aheahe tana vituni na boni 
ta nina gehegche udolu te gonia tua. 

3Ma God te vautoa na vituni na boni me te va tabua 
na pukuna agaia te aheahe ilokana ta nina gehegehe udolu 
te vuhaa me te gonia God. n 

“Raini na vavatadira na parako ma na maramana tana 
bona te gonigi, tana boni a Lord God te gonigi na mara- 
mana ma na parako, l 

“Me taho mua na gai tana nanagu, mara mua totolo 
mua na lei gai tana nanagu na pukuna a Lord God te 


GENESIS 2:17 


mua uhania mua na pari, me taho mua na tinoni ge lutua 
na pari. i l 

6Me te dato na gavu ta na koukomu me te vulivulia 
na matana na pari udolu. 

"Ma Lord God te gonia na tinoni nia napugu ni pari 
me te ahe savua na polana na ahe ni vola ma na tinoni te 
vuha taruna vola. 


Ma Lord God te subaa na legai 1 ulu 1 Eden, me te 
talua iga na tinoni te gonia tua. 


Ma Lord God te totololaginia tana pari na lei sopa gal 
na reireina te utoutoa, me kaekagena na vana, na gai ni 
vola gua tana gobuna na legal, ma na gai tara nia pukua 
na hava te uto mana hava te dika. 


10Ma na betitina te ruguhoru tana Eden ge ke vulia na 
legai, me te baseka iga e vati na uluna. i 

UNa diki na ahana Pison, te taligutia na komu udolu 
Havila, na gold iga, i 


2Me uto na gold tana komu keri, na delium ma na 
yatu na onix iga. 

3Ma na ruani na betitina Gihon, agaia eni te taligutia 
na komu udolu 1 Kush. i 

14Ma na toiuni na betitina Hidikel te tona i Asuria 1 
ulu; ma na vatini na betitina Euphrates. 

15Ma Lord God te holaa na tinoni me te talua tana 
legai Eden ge ke vatia me ke rigitaonia. 

16Ma Lord God te vetena na tinoni te gagua, ke liuliomu 
ke mo ko tanomana na ganiana na vanani na lei gai tana 
legai: 

MHau va ko bei gania na vanana na gai tara nia pukua 
na hava te uto ma na hava te dika, na pukuna tana boni 
ko gania mo ko mate sugua. 

2:18 GENESIS 


1èMa Lord God te gagua E mua uto ge ke gahaa hegena 
na mane, nau ku gonia na dolana te manana. 


Ma mai tana pari a Lord God te gonigi na lei sopa 
bolo tana legai mana lei sopa manu tana oka me te nira 
mai vania Adam ge ke rigla na hava ke holora nia, ma 
na hava te ke holora nia na lei maumanu vola a keri na 
ahadira. 

20Ma Adam te vatui na ahadira na lei cow, ma na lei 
sopa manu tana oka, ma na lei sopa bolo tana nanagu, 
hau va te mua sodoa na dolana Adam te manana. i 


“IMa Lord Gad te nea na maturu mate ge ke kalea 
Adam, me te maturu me te tabea sakai kakasana me te 
ponotia na vinahina iga, ge tugua; 


22Ma na kakasana a Lord God te lavi kehaa tana mane 
te gonia nia na vaivine me te nia mai tana mane. 


23Ma Adam te gagua, Aeni na huli mai tana huligu, ma 
na vinahi mai tana vinahigu, kara holoa nia Issha (vaivine) 
na pukuna tara lavi kehaa tana Ish (mane). 


24Na pukuna keri na mane ke sanira na tamana ma na 
tinana me te nia gala kolu tatana tauna, ma rogaira sakai 
na vinahi, ea. 


“Ma rogaira soko toro soesole, na mane ma na tauna, 
ma toro mua nia maa. 


Eo, ma na poli te gueguelo va tana siki bolo tana 

nanagu a Lord God te gonigi. Me te bosa vania na 
vaivine, te gagua, E utuni God te vanigo, Koro bei ganigi 
na lei sopa gai tana legai? 


?Ma na vaivine te bosa vania na poli, me gagua koro 
tanomana na ganiana na lei gai tana legai eni: 

GENESIS 3:14 


3Ma na vavanana na gai tana gobuna na legai God te 
gagua koro bei gania keri, mo koro bei hibetia ge koro 
bei mate, ea. 


4Ma na poli te vania na vaivine koro mua mate sugua: 


“Na pukuna God te gilala ge ke davora na matamiu tana 
boni koro gania, vaho koro vagaa God te pukua na hava 
te uto ma na hava te dika, ea. 


“Ma na vaivine te pelaa na gai ge te manana na gai- 
ana, me te saurua na matana, ma na gai ke liona ge ke 
nia manaha, me te bilua na vavanana, te gania, me te gol 
vahea tauna tatana, ma gala te gania. 


"Ma na matadira rogaira te vuha davora, moro pukua 
toro soesole, moro tura kolui na lei rau ni vigi, moro 
gonigi na sagova. 

#Moro ronovia na talamana Lord God te oleole tana 
legai tana levu ni dani ma Adam ma tauna toro polora 
tana matana Lord God tana ovu ni gai tana legai. 


"Ma Lord God te holoa na mane, me vania A ge, ivei 
igoe? 

10Me te gagua Nau tu ronovia na talamamu tana legai, 
mu tu matagu na pukuna inau tu soesole, mu tu polou 
hegegu, ea. 

11Me vania, ahei te tugunia vanigo igoe to soesole, to 
gania tua na gai tu hovego na ganiana? 

2Me gagua na mane, na vaivine to heu ge ke gahaa i 
tagua, agaia te vaheu na gai, minau tu gania, ea. 

13Ma Lord God te gagua vania na vaivine, na ha eni to 
nea tua. Ma na vaivine te gagua, na poli te guelou minau 
tu gania, ea. 

14Ma Lord God te gagua vania na poli Na pukuna to 
nea te vagaa, kara nigo vavaraņa va ta na lei bolo tana 


9 


3:15 GENESIS 


legai, mo ko tororo tana kutumu, mo ko gania na pugu 
ni pari tana lei bonimu soko: 


ISMinau ku nego ge ko levunimate vania na vaivine, 
ma na vuavuana ke levunimate vania na vuavuamu, agaia 
ke golahia na ulumu migoe ko golahia na guruvatuna. 


leMe gagua vania na vaivine Nau ku halilaginia nimua 
na lio rusu ma na liu, ko nia vahura na lei gari na lio- 
rusu, mo ko nia garu na taumu, me ke haba punisigo. 


Me gagua vania Adam Na pukuna to varonohia na 
manana taumu mo to gania na gai tu hovego nia ge 
ko bei gania, te vavaranaga tua na pari na pukuna igoe, 
mo ko gania nia na lio rusu tatana tana lei bonimu 
soko; 

Ke sivuraga mai iga vanigo na lei gai kaukaruga ma 
na honolato, mo ko ganigi na vavanana na lei gai pile 
tana nanagu; 


Ko nia vana na vivikino ni matamu, polo ge ko goi 
oli tana pari na pukuna tara lavigo mai iga, igoe na pugu 
ni pari, mo ko goi oli tana pari. 


20Mfa Adam te vatua na tauna nia Eve, (vola) na pukuna 
l 
agala na tinadira soko tara vola. 


“Ma Lord God te nei na pupulu guiguli mete pulura 
nigla rogaira. 


“Ma Lord God te gagua kau'rigia, na tinoni te nia 
liliu te vagaa sakai tatada igita te pukua tua na hava te 
uto mana hava te dika, mi taeni ge ke bei haua na limana 
me ke tabea gua na vavanana na gai ni vola, maia te gania, 
me ke vola kasila: 


“Na pukuna keri a Lord God te vetena va tana legai 
Eden ge ke lutua na pari tara lavi horua mai tua ga. 

GENESIS 


24Me te tivaa na tinoni me te talura na lei cherub tana 
legai i ulu, mana ivi te ruruhu te ririu kolili te tabua nia 
na halautuna na gai ni vola. 

